पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। महानगर की एनडीपीएस मामलों की विशेष अदालत ने चरस की तस्करी के अभियुक्त सत्यवीर सिंह को सात साल कैद व 75000 रुपए जुर्माने की सजा सुनाई है। जबकि साक्ष्य नहीं होने पर दो आरोपी मंजीत सिंह व रविन्द्र सिंह को बरी कर दिया। मामले के अनुसार लालकोठी एसएचओ प्रदीप सिंह यादव को 24 अपै्रल 09 को सूचना मिली की जेल में नशीले पदार्थ की तस्करी होने वाली है।
एसएचओ रात 11:30 बजे टीम सहित मौके पर पहुंच गया। रात एक बजे करीब दो जने एक मोटरसाइकिल से जेल के बाहर आए। लेकिन पुलिस को देखकर पीछे बैठा आशीष वर्मा भाग गया और सत्यवीर को पुलिस ने पकड़ लिया। पुलिस ने उसके कब्जे से एक किलोग्राम चरस बरामद की। बाद में पता चला कि जिस मोटरसाइकिल पर वे आए थे वह भी मालवीय नगर क्षेत्र से चोरी की गई थी। जांच में पता चला कि वे चरस को जेल में बंद मंजीत व रविन्द्र को देने आए थे। लेकिन साक्ष्य साबित नहीं होने पर मंजीत व रविन्द्र को कोर्ट ने बरी कर दिया। मामले का आरोपी आशीष वर्मा गिरफ्तार नहीं हो सका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn